
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/ 25 / 11  februarie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea Legii farmaciei nr.266/2008 , republicată            ( Plx 472/2013), trimis Comisiei pentru sănătate şi familie spre dezbatere,  în fond, cu adresa nr. Plx 472 din 11 noiembrie 2013.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 4c-8/ 25/ 11  februarie 2014
R A P O R T  

asupra  propunerii legislative pentru modificarea şi completarea 

 Legii farmaciei nr.266/2008, republicată ( Plx 472/2013)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă pentru modificarea şi completarea Legii farmaciei nr.266/2008 , republicată  , trimisă cu adresa nr. Plx 472 din 11 noiembrie 2013.
Senatul, în calitate de primă Cameră sesizată, a respins inţiativa legislativă , în şedinţa din 6 noiembrie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul negativ al Consiliului Legislativ (nr.421 din 22.05.2013) ;
· avizul negativ al Comisiei juridice, de disciplină şi imunităţi ( nr.Plx 472/9.12.2013) ;
Propunerea legislativă are ca obiect  modificarea art.17 alin.(3) din Legea farmaciei nr.266/2008, republicată, cu modificările ulterioare, în sensul exceptării de la scutirea plăţii de taxe pentru afişarea emblemei şi a firmei farmaciei comunitare, a „taxelor prevăzute la titlul IX din  Legea nr.571/2003 privind Codul fiscal”.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 11 februarie 2014. La lucrările comisiei au fost prezenţi  17 deputaţi din totalul de 17 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru modificarea şi completarea Legii farmaciei nr.266/2008 , republicată  întrucât promovarea iniţiativei legislative ar conduce la scăderea veniturilor cuvenite bugetului local, precum şi la încălcarea unuia dintre principiile fiscalităţii, şi anume neutralitatea măsurilor fiscale .
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

              Rodica Nassar                                            Florin Buicu
Gheorghe Marinescu – şef birou
Întocmit, 
Cristina Bologan – consilier  parlamentar

